b'\n_START_ARTICLE_\nCoxeterjeva notacija\n_START_PARAGRAPH_\nCoxeterjeva notacija je v geometriji sistem, ki omogo\xc4\x8da razvr\xc5\xa1\xc4\x8danje simetrijskih grup s tem, da opi\xc5\xa1e kote med osnovnimi zrcaljenji Coxeterjeve grupe. Uporablja se ozna\xc4\x8devanje z oklepaji, kar lahko spremenimo za nekatere podgrupe._NEWLINE_Notacija se imenuje po kanadskem geometru Haroldu Scottu MacDonaldu Coxeterju (1907 \xe2\x80\x93 2003). To\xc4\x8dneje jo je definiral ameri\xc5\xa1ki matematik Norman Johnson (rojen 1930).\n_START_SECTION_\nRazvr\xc5\xa1\xc4\x8danje po rangu\n_START_PARAGRAPH_\nCoxeterjeve grupe se lahko razvrstijo po njihovem rangu, kar je \xc5\xa1tevilo vozlov v Coxeterjevem grafu. Struktura teh grup je dana tudi z vrstami tipov abstraktnih grup. Tukaj so abstraktne diedrske grupe predstavljene z Dih\xe2\x82\x99. Cikli\xc4\x8dne grupe pa so predstavljene z Z\xe2\x82\x99 tako, da je Dih\xe2\x82\x81 = Z\xe2\x82\x82.'